פירס מורגן

פירס סטפן פוגה-מורגן (באנגלית: Piers Stefan Pughe-Morgan;‏ נולד ב-30 במרץ 1965) הוא עורך, עיתונאי, איש טלוויזיה וסופר אנגלי. מורגן החל את הקריירה שלו ב-1988 בצהובון "סאן". ב-1994, בן 29, הוא מונה לעורך ה-"ניוז אוף דה וורלד" על ידי רופרט מרדוק, מה שהפך אותו לעורך הצעיר ביותר של עיתון ארצי בריטי זה יותר מחצי מאה. מ-1995, מורגן ערך את ה"דיילי מירור", אך פוטר בשנת 2004. הוא היה מנהל המערכת של "חדשות ראשונות" בין השנים 2006 ל-2007. בשנת 2014, מורגן הפך לעורך הכללי הראשון של הפעילות האמריקאית של אתר MailOnline. כמגיש טלוויזיה, מורגן הנחה את תוכנית אירוח של הרשת הבריטית ITV "סיפורי החיים של פירס מורגן" (2009–2020) וברשת CNN את תוכנית האירוח של "Piers Morgan Live"‏ (2011–2014). יחד עם סוזנה ריד, הוא הגיש את תוכנית הבוקר של ITV, "בוקר טוב בריטניה" (2015–2021). כמו כן הוא כיהן כשופט בתוכניות הכישרונות "America's Got Talent"‏ (2006–2011) ו-"Britain's Got Talent"‏ (2007–2010). בשנת 2008, מורגן זכה ב"המתמחה", והופיע עם נשיא ארצות הברית לעתיד דונלד טראמפ. מאז 2022, הוא מגיש ב-TalkTV בתוכנית "פירס מורגן לא מצונזר". מורגן היה העורך של ה"דיילי מירור" בתקופה שבה העיתון היה מעורב בשערוריית הפריצה לטלפונים. בשנת 2011, מורגן הכחיש שאי פעם פרץ לטלפון והצהיר כי "למיטב ידיעתי לא פרסמתי כל סיפור שהושג מפריצת טלפון". בשנה שלאחר מכן, הוא ספג ביקורת בממצאי חקירת לבסון על ידי היו"ר בריאן לוונסון, שקבע שההערות שנאמרו בעדותו של מורגן על פריצת טלפונים היו "בלתי משכנעות לחלוטין" וכי "הוא היה מודע לכך שזה מתרחש בעיתונות באופן כללי ושהוא היה מספיק לא נבוך מההתנהגות הפלילית שהוא היה מוכן להתבדח על כך". דעותיו הבוטות של מורגן והערותיו השנויות במחלוקת שהושמעו ב"בוקר טוב בריטניה" הובילו את רשות התקשורת הבריטית לפסוק נגדו סנקציות במספר הזדמנויות. במרץ 2021, מורגן מתח ביקורת על מייגן, דוכסית סאסקס בעקבות ראיון של אופרה וינפרי עם מייגן והארי ואמר כי הוא לא מאמין למילה אחת של מייגן בנוגע למצבה הנפשי. הרשות קיבלה למעלה מ-57,000 תלונות מצופים, כולל תלונה של מייגן, דוכסית סאסקס, בעצמה. מורגן התפטר באופן מיידי מהתוכנית בעקבות הרעש הציבורי. עם זאת הוא טען כי הוא עדיין לא מאמין למייגן, וכי זכותו לעשות זאת במסגרת חופש הביטוי. מאוחר יותר רשות התקשורת הכריזה כי מורגן נקי מעוולות. בראיון משנת 1994 מורגן הזדהה כתומך במפלגה השמרנית בבריטניה, אבל הוא גם הביע הערכה כלפי הניו לייבור וטוני בלייר מפני שלדעתו הוא לא רדיקלי, מדבר היטב ונוהג בהיגיון. בשנת 2019 הוא הצביע למען המועמד השמרני במחוז קסינגטון, לאחר שהצביע בעבר גם לטובת מפלגה למען זכויות בעלי חיים ומפלגת העבודה. הוא בעל דעות עצמאיות במגוון נושאים – לדוגמה מורגן ביקר את בריטניה על הפלישה לעיראק וביקר את ישראל על מדיניות ההתנחלויות שלה, אך הוא נוהג לבקר גם את הפלסטינים. בחודש נובמבר 2022 ימים בודדים לפני מונדיאל 2022 ראיין את הכדורגלן הפורטוגלי כריסטיאנו רונאלדו לראיון בן שעה וחצי שזכה להדים בעולם ובעיקר בקבוצתו מנצ'סטר יונייטד, שם רונאלדו הרעיף ביקורת רבה כנגד הנהלת המועדון ובעיקר כנגד מאמנה אריק טן האך, בתגובה שוחרר מהמועדון. בעקבות מלחמת חרבות ברזל הוא אירח בתוכניתו "פירס מורגן בלתי מצונזר" מספר דוברים שצידדו בישראל או בפלסטינים, כולל דמויות רדיקליות. בניגוד לחלק מהעיתונות הבריטית מורגן אינו נרתע מביטויים ישירים וברורים כמו "טרוריסטים", הוא מקפיד על טון רגוע בתוכנית אך מתעקש לקבל תשובות ללא התחמקויות. אחת השאלות הקבועות שלו בראיונות היא "האם אתה מגנה את חמאס?" או "האם אתה רואה בחמאס ארגון טרור?". באחת התוכניות פירס שאל את ג'רמי קורבין פעם אחר פעם האם חמאס הוא ארגון טרור, אך קורבין התחמק מתשובה. בראיון אחר ראיין מורגן אדם שתלש פוסטרים של חטופים ישראלים ותקף אותו על תמיכתו במעשי אלימות. מורגן קיים מספר דיבייט בתוכנית בין אישים בעלי דעות מנוגדות בנושא. מדיה וקבצים בנושא פירס מורגן בוויקישיתוף אתר האינטרנט הרשמי של פירס מורגן (באנגלית) פירס מורגן, ברשת החברתית פייסבוק פירס מורגן, ברשת החברתית אקס (טוויטר) פירס מורגן, ברשת החברתית Goodreads פירס מורגן, באתר אנציקלופדיה בריטניקה (באנגלית) אלעד שמחיוף, ‏העיתונאי הפופולארי שתומך בישראל בעולם אל מול גל האנטישמיות, באתר ‏מאקו‏, 24 בינואר 2024 Davies, Hunter (13 בדצמבר 1994). "From City boy to World leader". The Independent. ארכיון מ-26 במאי 2022. נבדק ב-16 ביולי 2018. {{cite news}}: (עזרה) Luckhurst, Tim (23 בינואר 2005). "So does Sly regret sacking Piers from the Daily Mirror?". The Independent. ארכיון מ-26 במאי 2022. נבדק ב-16 בספטמבר 2021. {{cite news}}: (עזרה) Nudd, Tim. "Piers Morgan Leaving America's Got Talent". People. אורכב מ-המקור ב-26 בינואר 2013. נבדק ב-15 באוגוסט 2012. {{cite news}}: (עזרה) "CNN cancels Piers Morgan Live | CBC News". CBC (באנגלית אמריקאית). נבדק ב-17 בנובמבר 2020. {{cite news}}: (עזרה) "Piers Morgan is Larry King's CNN replacement - TODAYshow.com". MSNBC. 8 בספטמבר 2010. אורכב מ-המקור ב-11 בספטמבר 2010. {{cite news}}: (עזרה) Johnson, Caitlin (28 במרץ 2008). "Relative unknown wins 'Celebrity Apprentice'". Today. נבדק ב-15 באוגוסט 2012. {{cite news}}: (עזרה) "Piers Morgan has been replaced on Good Morning Britain". PinkNews. נבדק ב-9 באוגוסט 2017. {{cite news}}: (עזרה) Kanter, Jake (16 בספטמבר 2021). "Piers Morgan signs TV deal with News Corp". The Times (באנגלית). ISSN 0140-0460. נבדק ב-16 בספטמבר 2021. {{cite news}}: (עזרה) Morris, Seren (29 באפריל 2022). "TalkTV: How to watch Piers Morgan's new Uncensored show". Evening Standard. נבדק ב-27 במאי 2022. {{cite news}}: (עזרה) Sweney, Mark (30 בנובמבר 2012). "Piers Morgan claims over phone hacking branded 'utterly unpersuasive'". The Guardian. נבדק ב-24 בדצמבר 2012. {{cite news}}: (עזרה) Sweney, Mark (15 ביוני 2015). "Piers Morgan criticised for laughing as Good Morning Britain guest swore on air". The Guardian. ISSN 0261-3077. נבדק ב-14 בפברואר 2020. {{cite news}}: (עזרה) "Ofcom clears Piers Morgan over Christianity questions on Good Morning Britain". The Independent. Ireland. 11 באפריל 2016. נבדק ב-14 בפברואר 2020. {{cite news}}: (עזרה) "Piers Morgan escapes censure over Christian homophobe remark". The Guardian (באנגלית). 11 באפריל 2016. נבדק ב-17 בנובמבר 2020. {{cite news}}: (עזרה) "Piers Morgan leaves ITV's Good Morning Britain after row over Meghan remarks". BBC News. 9 במרץ 2021. נבדק ב-9 במרץ 2021. {{cite news}}: (עזרה) Ravindran, Manori (9 במרץ 2021). "Piers Morgan Quits 'Good Morning Britain' Following Meghan Markle Comments". Variety. נבדק ב-9 במרץ 2021. {{cite news}}: (עזרה) "Piers Morgan's Meghan comments break Ofcom complaints record". BBC News. 17 במרץ 2021. נבדק ב-17 במרץ 2021. {{cite news}}: (עזרה) Foster, Max (10 במרץ 2021). "Meghan formally complained to ITV about Piers Morgan's comments". CTV News. נבדק ב-10 במרץ 2021. {{cite news}}: (עזרה) Weaver, Matthew (1 בספטמבר 2021). "Ofcom clears Piers Morgan over Meghan comments". The Guardian. נבדק ב-9 באוקטובר 2023. {{cite news}}: (עזרה) Davies, Hunter (13 December 1994). "From City boy to World leader". The Independent "Piers Morgan declares his political allegiance ahead of the vote and it's... unexpected". The Independent. 7 May 2015. The FULL Cristiano Ronaldo Interview With Piers Morgan | Parts 1 and 2, סרטון בערוץ "Piers Morgan Uncensored", באתר יוטיוב (אורך: 01:31:08) (באנגלית) מנצ'סטר יונייטד הודיעה: כריסטיאנו רונאלדו שוחרר מהמועדון, באתר ynet, 22 בנובמבר 2022 צפו: ג'רמי קורבין סירב 15 פעמים לקרוא לחמאס ארגון טרור, באתר ynet, 14 בנובמבר 2023 "למה אתה צוחק?" צפו במנחה הטלוויזיה הבריטי תוקף בשידור את תולש הפוסטרים, באתר ישראל היום, 12 בנובמבר 2023